APSTIPRINĀTS

Viļānu novada pašvaldības

Iepirkumu komisijas

2017.gada 7.jūnija sēdē

1. **IEPIRKUMA**
2. (Publisko iepirkumu likuma 9.pantā noteiktajā kārtībā)

**„Mazlietota pacēlāja (piekabe) ar grozu iegāde”**

NOLIKUMS

**VNP 2017/9**

1. **Iepirkuma identifikācijas numurs** VNP 2017/9
2. **Pasūtītāja nosaukums, adrese un citi rekvizīti**

|  |  |
| --- | --- |
| **Pasūtītāja nosaukums** | **Viļānu novada pašvaldība** |
| **Juridiskā adrese** | Kultūras laukums 1A, Viļāni, Viļānu novads, LV - 4650 |
| **Nodokļu maksātāja reģistrācijas Nr.** | 90009114114 |
| **Konta Nr. bankā** | Banka: AS Swedbank Kods: HABALV22Konts: LV73HABA0551026165229 |
| **Kontaktpersonas** | Iepirkuma procedūras jautājumos: Iepirkumu speciāliste Agnese Rudzinska, tel.: 64662086, e-pasts: vilani.iepirkumi@gmail.comJautājumos par iepirkuma priekšmetu: Saimniecības vadītājs Vasīlijs Arbidāns, tālruņa Nr. 26407705, e-pasts: novads@vilani.lv  |
| **Tālr. Nr.** | (+371) 64628030 |
| **Faksa Nr.** | (+371) 64628035 |
| **Oficiālā elektroniskā pasta adrese** | novads@vilani.lv  |

1. **Pretendents**
	1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu Iepirkumā.
	2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Iepirkumā, kā arī katras personas atbildības apjoms. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.
	3. Visiem Iepirkuma pretendentiem piemēro vienādus noteikumus.
2. Iepirkuma nolikuma saņemšana
	1. Ieinteresētais piegādātājs Iepirkuma nolikumu un ar to saistīto dokumentāciju var saņemt lejuplādējot elektroniskajā formātā Pasūtītāja mājaslapā internetā: <http://vilani.lv/lv/iepirkumi>.
	2. Lejuplādējot Iepirkuma nolikumu, ieinteresētais piegādātājs apņemas sekot līdzi turpmākajām aktualitātēm saistībā ar Iepirkumu, tai skaitā iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja mājaslapā pie attiecīgā iepirkuma. Ja minētos ziņas Pasūtītājs ir ievietojis mājaslapā internetā, tiek uzskatīts, ka piegādātājs tos ir saņēmis un ar tiem iepazinies. Piegādātāja pienākums ir publicēto informāciju ņemt vērā, sagatavojot piedāvājumu.
3. Papildu informācijas sniegšana
	* 1. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.
		2. Ieinteresētais piegādātājs jautājumus par Iepirkuma nolikuma noteikumiem uzdod rakstiskā veidā, adresējot tos iepirkuma komisijai un nosūtot tos pa pastu vai elektroniski uz elektroniskā pasta adresi: vilani.iepirkumi@gmail.com .
		3. Iepirkuma komisija atbildi uz ieinteresētā piegādātāja rakstisku jautājumu par Iepirkuma norisi vai tā noteikumiem sniedz iespējami īsākā laikā. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		4. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā <http://vilani.lv/lv/iepirkumi>.
		5. Ieinteresēto piegādātāju pienākums ir pastāvīgi sekot mājaslapā <http://vilani.lv/lv/iepirkumi> publicētajai informācijai par Iepirkumu.
		6. Pretendentu rakstiski iesniegtie jautājumi un iepirkuma komisijas atbildes uz tiem kļūst saistoši visiem Iepirkumā ieinteresētajiem piegādātājiem ar to paziņošanas brīdi Pasūtītāja mājaslapā <http://vilani.lv/lv/iepirkumi>.
		7. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Iepirkumu, kurai ir nodrošināta brīva un tieša elektroniska pieeja interneta mājaslapā <http://vilani.lv/lv/iepirkumi>.
4. Iepirkuma priekšmeta apraksts, apjoms, atbilstošākais CPV kods vai kodi
	1. Iepirkuma priekšmets: Mazlietota pacēlāja (piekabe) ar grozu iegāde.
	2. CPV kods: 34952000-5.
5. Piedāvājumu iesniegšanas noteikumi

 Pretendents var iesniegt vienu piedāvājuma variantu par visu iepirkuma priekšmeta apjomu.

1. Iepirkuma līguma izpildes laiks un vieta
	1. Līguma izpildes vieta: Viļānu novada pašvaldība, Kultūras laukums 1A, Viļāni, Viļānu novads.
	2. Līguma izpildes laiks: 14 kalendārās dienas no līguma noslēgšanas brīža.
2. **Piedāvājumu iesniegšanas un atvēršanas vieta, datums un laiks**
	1. Piedāvājumi var tikt iesniegti personīgi vai nosūtot pa pastu. Piedāvājumi iesniedzami Viļānu novada pašvaldības 1.9.kabinetā, Kultūras laukums 1A, Viļāni, Viļānu novads, LV – 4650.
	2. Piedāvājumu iesniegšanas datums un laiks - **2017. gada 20.jūnijs plkst. 13.00**. Pasūtītājs Publisko iepirkumu likumā noteiktajā kārtībā ir tiesīgs pagarināt piedāvājumu iesniegšanas termiņu.
	3. Ja piedāvājums tiek nosūtīts pa pastu, ieinteresētais piegādātājs nodrošina, ka piedāvājums tiek saņemts līdz Iepirkuma nolikuma 9.2. punktā minētajam termiņam Iepirkuma nolikuma 9.1.punktā norādītajā adresē.
	4. Iepirkuma komisija (turpmāk tekstā - Komisija) atvērs piedāvājumus iesniegšanas termiņa pēdējā dienā, **2017. gada 20.jūnijā, plkst. 13:05**., Viļānu novada pašvaldības zālē (2.1. telpa), adrese: Kultūras laukums 1A, Viļāni, Viļānu novads, LV – 4650.
3. **Prasības attiecībā uz piedāvājuma noformējumu un iesniegšanu**
	1. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.
		1. Uz piedāvājuma iesaiņojuma jānorāda:

|  |
| --- |
| *Piegādātāja nosaukums,* *adrese,* *reģistrācijas Nr.,* *tālrunis, fakss, e-pasts*Viļānu novada pašvaldībaKultūras laukums 1A, Viļāni, LV - 4650*Piedāvājums iepirkumam:***„ Mazlietota pacēlāja (piekabe) ar grozu iegāde”****identifikācijas Nr. VNP 2017/9***Neatvērt līdz 2017.gada 20.jūnija plkst. 13:05* |

* 1. Ja iepakojumi nav pienācīgi noformēti, pasūtītājs nav atbildīgs par piedāvājuma nonākšanu pie nepareiza adresāta un tā priekšlaicīgu atvēršanu.
	2. Piedāvājums ir iesniedzams, ievērojot šādu dokumentu secību:
		1. Titullapa ar nosaukumu ″Mazlietota pacēlāja (piekabe) ar grozu iegāde”, VNP 2017/9, kā arī Pretendenta nosaukums un adrese.
		2. Pretendenta pieteikums, atbilstoši iepirkuma nolikuma pielikumam Nr.1.
		3. Tehniskais piedāvājums, atbilstoši iepirkuma nolikuma pielikumam Nr.2.
		4. Finanšu piedāvājums atbilstoši iepirkuma nolikuma pielikumam Nr.3.
	3. Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt norādītam lapu skaitam, personas parakstam, kura paraksta piedāvājumu.
	4. Piedāvājumam jābūt sagatavotam datora izdrukas veidā un skaidri salasāmam. Piedāvājumā iekļautajiem dokumentiem jābūt noformētiem atbilstoši Dokumentu juridiskā spēka likumam un 28.09.2010. Ministru kabineta noteikumu Nr.916 „Dokumentu izstrādāšanas un noformēšanas kārtība” prasībām.
	5. Pretendents sagatavo vienu Piedāvājumu veidojošu dokumentu oriģinālu .
	6. Iepirkuma piedāvājums tiek adresēts Viļānu novada pašvaldībai uz šādu adresi: Viļānu novada pašvaldība, Kultūras laukums 1A, Viļāni, Viļānu novads, LV – 4650. Uz iepakojuma jābūt norādītam Pretendenta nosaukumam un adresei, lai gadījumā, ja piedāvājums ir nokavēts, to neatvērtā veidā varētu nosūtīt atpakaļ.
	7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, rakstiski par to paziņojot Pasūtītājam pirms piedāvājuma iesniegšanas beigām, saskaņā ar Nolikuma un Publisko iepirkumu likuma Prasībām.
	8. Piedāvājumus nedrīkst grozīt pēc piedāvājumu iesniegšanas termiņa beigām.
	9. Visi konkursa piedāvājuma dokumenti izpildāmi latviešu valodā. Dokumentiem, kuri tiks iesniegti svešvalodā, ir jāpievieno tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
	10. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	11. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
	12. Personas, kura paraksta piedāvājumu, pārstāvības tiesībām ir jābūt nostiprinātām atbilstoši Latvijas Republikā (turpmāk – LV) spēkā esošajos normatīvajos aktos noteiktajam regulējumam. Ja pieteikumu paraksta pretendenta pilnvarota persona, piedāvājumam ir jāpievieno attiecīgais dokuments par pārstāvēttiesīgās personas izdotu pilnvaru. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
1. **Pretendentu izslēgšanas gadījums**

Pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [9.panta](https://likumi.lv/ta/id/287760-publisko-iepirkumu-likums#p42) astotajā daļā noteiktajā kārtībā: [9.panta](https://likumi.lv/ta/id/287760-publisko-iepirkumu-likums#p42) astotajā daļā. Kandidātu un pretendentu izslēgšanas noteikumi (<https://likumi.lv/ta/id/287760-publisko-iepirkumu-likums#p42&pd=1>).

1. **Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām**
	1. Pretendenta pieteikums dalībai iepirkumā, saskaņā ar pievienoto formu (Nolikuma pielikums Nr.1). Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai (pievienojot pilnvaru).
2. **Noteikumi, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām**

13.1. Ja piedāvājumu iesniedz piegādātāju apvienība, Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

1. **Tehniskajā piedāvājumā pretendents iekļauj šādus dokumentus**
	1. Tehniskais piedāvājums iesniedzams atbilstoši tehniskajai specifikācijai, Nolikuma pielikums Nr. 2.
2. **Iesniedzot finanšu piedāvājumu, ņem vērā šādas prasības**
	1. Finanšu piedāvājums iesniedzams, saskaņā ar Nolikuma pielikumu Nr.3 Finanšu piedāvājumā vienības cenu norāda euro (EUR) bez pievienotās vērtības nodokļa (ar precizitāti 2 cipari aiz komata), tajā jāietver visi izdevumi, nodokļi un maksājumi, kas ir saistoši izpildītājam (darba algas, materiālu, iekārtu, transporta, plānotās peļņas, virsizdevumu, sociālā nodokļa, PVN, u.c.), kas nepieciešami pasūtījuma pilnīgai un kvalitatīvai izpildei.
3. Piedāvājumu vērtēšana
	1. Piedāvājumu vērtēšanas pamatnoteikumi
		1. Iepirkuma komisija piedāvājumu vērtēšanu veic slēgtās sēdēs šādos posmos:
			1. piedāvājumu noformējuma pārbaude;
			2. pretendentu kvalifikācijas pārbaude;
			3. tehniskā piedāvājumu pārbaude;
			4. finanšu piedāvājumu pārbaude.
	2. Piedāvājumu noformējuma pārbaude
		1. Iepirkuma komisija novērtē piedāvājuma atbilstību Iepirkuma nolikuma 10. punktā noteiktajām prasībām. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par attiecīgā piedāvājuma tālāku izskatīšanu.
	3. Pretendentu kvalifikācijas pārbaude
		1. Iepirkuma komisija pretendentu kvalifikācijas atbilstības pārbaudi veic tikai tam pretendentam, kuram būtu piešķiramas līguma slēgšanas tiesības.
		2. Iepirkuma komisija novērtē piedāvājumu noformējuma pārbaudi izturējušā pretendenta atbilstību Iepirkuma nolikuma 11. punktā noteiktajām pretendentu kvalifikācijas prasībām. Ja pretendents neatbilst Iepirkuma nolikuma 11. punktā noteiktajām pretendentu kvalifikācijas prasībām, pretendents tiek izslēgts no turpmākās dalības Iepirkuma, un tā piedāvājumu tālāk nevērtē.
	4. Tehnisko piedāvājumu pārbaude
		1. Iepirkuma komisija pārbauda, vai tehniskais piedāvājums atbilst Iepirkuma nolikuma 14. punkta prasībām un Tehniskajai specifikācijai (Pielikums Nr.2). Ja tehniskais piedāvājums neatbilst kādai no Iepirkuma nolikuma 14. punkta prasībām un/vai Tehniskās specifikācijas (Pielikums Nr.2)prasībām, iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
	5. Finanšu piedāvājumu vērtēšana
		1. Iepirkuma komisija pārbauda vai pretendenta piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumus.
		2. Iepirkuma komisija pārbauda, vai nav iesniegts nepamatoti lēts piedāvājums. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
		3. Ja iepirkuma komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, tā rīkojas saskaņā ar PIL 51. panta septīto daļu. Izšķirošais piedāvājuma izvēles kritērijs būs piedāvātā cena.
4. **Piedāvājumu izvēles kritērijs**
	1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).
5. Līguma slēgšanas tiesību piešķiršana un līguma slēgšana
	1. Lēmuma par Iepirkuma rezultātu pieņemšana un paziņošana
		1. Līguma slēgšanas tiesības Iepirkumā tiks piešķirtas pretendentam, kurš būs iesniedzis Iepirkuma nolikuma prasībām atbilstošu piedāvājumu un tiks izvēlēts atbilstoši piedāvājumu izvēles kritērijam.
		2. Visi pretendenti tiek rakstveidā informēti par Iepirkuma rezultātu 3 (trīs) darbdienu laikā no lēmuma par Līguma slēgšanas tiesību piešķiršanu pieņemšanas dienas.
		3. Ja Iepirkumā nav iesniegti piedāvājumi, iepirkuma komisija pieņem lēmumu izbeigt Iepirkumu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par iepirkuma procedūras rezultātu.
		4. Iepirkuma komisija var jebkurā brīdī pārtraukt Iepirkumu, ja tam ir objektīvs pamatojums. Iepirkuma komisija 3 (trīs) darbdienu laikā vienlaikus (vienā dienā) informē pretendentus par iemesliem, kuru dēļ Iepirkuma tiek pārtraukts. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas iesniedz publicēšanai Iepirkumu uzraudzības birojam attiecīgo paziņojumu.
	2. Līguma slēgšana
		1. Pasūtītājs slēdz Līgumu ar pretendentu, kuram saskaņā ar Iepirkuma nolikumā noteikto kārtību ir piešķirtas Līguma slēgšanas tiesības.
		2. Pretendentam, kuram piešķirtas Līguma slēgšanas tiesības Iepirkumā, Līgums jāparaksta 5 (piecu) darbdienu laikā no Pasūtītāja nosūtītā uzaicinājuma parakstīt Līgumu (arī e-pasta veidā) nosūtīšanas dienas. Ja norādītajā termiņā minētais pretendents neparaksta Līgumu, tas tiek uzskatīts par atteikumu slēgt Līgumu.
		3. Ja izraudzītais pretendents atsakās slēgt Līgumu ar Pasūtītāju, iepirkuma komisija var pieņemt lēmumu slēgt Līgumu ar nākamo pretendentu, kura piedāvājums atbilst Iepirkuma nolikuma prasībām un ir nākamais piedāvājums, kas atbilst piedāvājumu izvēles kritērijam.
6. Iepirkuma komisija
	1. Iepirkuma komisija darbojas saskaņā ar PIL, Iepirkuma nolikumu un Viļānu novada Domes lēmumu par iepirkuma komisijas izveidošanu.
	2. Iepirkuma komisijas tiesības:
		1. Pieprasīt precizēt piedāvājumā iesniegto informāciju un sniegt detalizētus paskaidrojumus, kā arī pieprasīt dokumentus vai daļu no tiem, kas apliecina tā atbilstību paziņojumā par līgumu vai Iepirkuma dokumentos noteiktajām pretendentu atlases prasībām.
		2. Pārbaudīt visu pretendenta sniegto ziņu patiesumu.
		3. Pieaicināt iepirkuma komisijas darbā ekspertus ar padomdevēja tiesībām.
		4. Pieprasīt no pretendenta informāciju par piedāvājuma cenas veidošanās mehānismu.
		5. Noraidīt nepamatoti lētu piedāvājumu.
		6. Veikt citas darbības saskaņā ar PIL, citiem normatīvajiem aktiem un Iepirkuma nolikumu.
	3. Iepirkuma komisijas pienākumi:
		1. Nodrošināt Iepirkuma norisi un dokumentēšanu.
		2. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Iepirkuma nolikumu.
		4. Vērtēt pretendentus un to iesniegtos piedāvājumus saskaņā ar PIL un Iepirkuma nolikumu, izvēlēties piedāvājumu vai pieņemt lēmumu par Iepirkuma izbeigšanu, neizvēloties nevienu piedāvājumu.
		5. Veikt citas darbības saskaņā ar PIL, citiem normatīvajiem aktiem un Iepirkuma nolikumu.
7. Pretendenta tiesības un pienākumi
	1. Pretendenta tiesības:
		1. Laikus pieprasīt iepirkuma komisijai papildu informāciju par Iepirkuma nolikumu, iesniedzot rakstisku pieprasījumu.
		2. Rakstiski pieprasīt Iepirkuma nolikuma izsniegšanu elektroniskā formā izmantojot elektronisko pastu.
		3. Veidot piegādātāju apvienības un iesniegt vienu kopēju piedāvājumu Iepirkumā..
		4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
		5. Iesniedzot piedāvājumu, pieprasīt apliecinājumu par piedāvājuma saņemšanu.
		6. Veikt citas darbības saskaņā ar PIL, citiem normatīvajiem aktiem un Iepirkuma nolikumu.
	2. Pretendenta pienākumi:
		1. Lejupielādējot vai saņemot Iepirkuma nolikumu ieinteresētais piegādātājs apņemas sekot līdzi turpmākajām aktualitātēm saistībā ar Iepirkumu, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja mājaslapā <http://vilani.lv/lv/iepirkumi>.
		2. Sniegt patiesu informāciju.
		3. Ja piedāvājums tiek sūtīts pasta sūtījumā, pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu ne vēlāk kā Iepirkuma nolikumā noteiktajā piedāvājumu atvēršanas termiņā.
		4. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
		5. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta finanšu piedāvājumā norādītās cenas veidošanās mehānismu.
		6. Katrs pretendents līdz ar piedāvājuma iesniegšanu apņemas ievērot visus Iepirkuma nolikumā minētos noteikumus kā pamatu Iepirkuma norisei.
		7. Veikt citas darbības saskaņā ar PIL, citiem normatīvajiem aktiem un Iepirkuma nolikumu.

*Pielikums Nr.1*

*Iepirkuma nolikumam*

*ar identifikācijas Nr. VNP 2017/9*

**Pieteikums iepirkumam**

 „ **Mazlietota pacēlāja (piekabe) ar grozu iegāde**”

 (identifikācijas Nr. VNP 2017/9)

2017.gada\_\_\_\_\_.\_\_\_\_\_\_\_\_\_\_\_\_

|  |
| --- |
| **Informācija par pretendentu[[1]](#footnote-1)** |
| Pretendenta nosaukums (vai vārds, uzvārds): |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Vispārējā interneta adrese: |  |
| Reģistrācijas gads: |  |
| Uzņēmuma darbības sfēra (īss apraksts): |  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
| **Informācija par pretendenta kontaktpersonu**  |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Pretendents \_\_\_\_\_\_\_\_\_\_ir iepazinies ar iepirkuma „Mazlietota pacēlāja (piekabe) ar grozu iegāde” ID Nr. VNP 2017/9, Nolikuma noteikumiem, un es apakšā parakstījies \_\_\_\_\_\_/amats, vārds, uzvārds/\_\_\_\_\_, būdams attiecīgi pilnvarots, apstiprinu piedāvājumā sniegto ziņu patiesumu un piedāvāju veikt darbus saskaņā ar visām iepirkuma Nolikumā un tā pielikumos minētajām prasībām.

Piedāvāju būvniecības darbus veikt par **EUR \_\_\_\_\_\_*summa cipariem\_\_\_\_*\_ (\_\_\_\_\_*summa vārdiem\_\_\_\_\_\_\_\_\_*) bez PVN,**

kas ietver visas izmaksas, gan uzskaitītās, gan neuzskaitītās un ir adekvāta, lai veiktu darbus atbilstoši tehniskajām specifikācijām un Latvijas Republikā spēkā esošajiem normatīvajiem aktiem.

Apliecinu, ka mūsu piedāvātā līgumcena līguma izpildes laikā nemainīsies.

Ar šo apliecinu, ka visas mūsu sniegtās ziņas ir patiesas un ka nav tādu apstākļu, kuri liegtu piedalīties šajā iepirkumā un pildīt tā noteikumos norādītās prasības.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums,

Z.V.

*Pielikums Nr.2*

*Iepirkuma nolikumam*

*ar identifikācijas Nr. VNP 2017/9*

**Tehniskā specifikācija/ tehniskais piedāvājums**

 **iepirkumam**

 „**Mazlietota pacēlāja (piekabe) ar grozu iegāde**”

 (identifikācijas Nr. VNP 2017/9)

\_\_\_\_\_/pretendenta nosaukums, reģ.Nr./\_\_\_\_\_\_\_ tā \_\_\_\_amats, vārds, uzvārds/\_\_\_ personā apliecina, ka ir iepazinies ar tehnisko specifikāciju iepirkumam „Mazlietota pacēlāja (piekabe) ar grozu iegāde” Id.Nr.

VNP 2017/9 un būvdarbu izpildes laikā apņemas to ievērot

TEHNISKĀ SPECIFIKĀCIJA

|  |
| --- |
| ***MAZLIETOTA PACĒLĀJA (piekabes) tehniskais raksturojums*** |
|  | *Prasītā specifikācijA* | *Piedāvātā specifikācija* |
| *1. Nosaukums* |  |  |
| *2. Modelis* |  |  |
| *3. Ražotājs* |  |  |
| *4. Skaits* | *1* |  |
| *5. Stāvoklis* | *Mazlietots (ne vecāks kā 2014.gads)* |  |
| *6. darba augstums* | *Vismaz 20m* |  |
| *7. Horizontālais aizsniegšanas attālums* | *Vismaz 12m* |  |
| *8. El.(220V) rozetes grozā* | *Vismaz 2* |  |
| *9.CeLtspēja* | *Vismaz 200kg* |  |
| *10.Enerģijas avots, kas nodrošina pacēlāja autonomu darbību* | *Benzīna dzinējs* |  |
| *11. citas prasības* | *Pašgājējs ar hidropiedziņu uz riteņiem* |  |

Pretendenta likumīgā pārstāvja vai pilnvarotās personas paraksts, tā atšifrējums,

 Z.V.

*Pielikums Nr.3*

*Iepirkuma nolikumam*

*ar identifikācijas Nr. VNP 2017/9*

**Finanšu piedāvājums**

**iepirkumam**

 „**Mazlietota pacēlāja (piekabe) ar grozu iegāde**”

 (identifikācijas Nr. VNP 2017/9)

**Pretendents**

Pretendenta nosaukums Reģistrācijas numurs

 Pretendenta adrese, tālruņa (faksa) numuri

**Kontaktpersona**

 Pretendenta vai pilnvarotās personas amats, vārds un uzvārds

|  |  |
| --- | --- |
| ***Preces nosaukums, modelis*** |  |
| ***Līgumcena bez PVN cipariem (EUR)*** |  |
| *Līgumcena bez PVN vārdiem (EUR)* |  |
| *Pievienotās vērtības nodoklis( %)* |  |
| *Summa kopā ar PVN*  |  |
| *Summa kopā ar PVN vārdiem**(EUR)* |  |

Apliecinu, ka piedāvājuma līgumcenā iekļautas visas ar iepirkumu „Mazlietota pacēlāja (piekabe) ar grozu iegāde” ID Nr. VNP 2017/9 saistītās izmaksas (tai skaitā piegāde un uzstādīšana), kā arī visasar to netieši saistītās izmaksas.

Pretendenta nosaukums. Likumīgā pārstāvja vai pilnvarotās personas amats, paraksts, tā atšifrējums, z.v.

*Pielikums Nr.4*

*Iepirkuma nolikumam*

*ar identifikācijas Nr. VNP 2017/9*

**Līgums mazlietota pacēlāja (piekabe) ar grozu iegādei**

**Viļānu novada pašvaldība**, Reģ.Nr.90009114114, juridiskā adrese Kultūras laukums 1A, Viļāni, LV – 4650, domes priekšsēdētājas Jekaterinas Ivanovas personā, kura darbojas saskaņā ar likumu „Par pašvaldībām” un Viļānu novada pašvaldības nolikumu, turpmāk saukts – Pasūtītājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_**, Reģ. Nr. \_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar statūtiem, turpmāk saukts Piegādātājs, no otras puses, atsevišķi un abi kopā turpmāk saukti Puses noslēdz šādu līgumu, turpmāk tekstā Līgums,

pamatojoties uz Pasūtītāja rīkotā iepirkuma „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” ar ID Nr. \_\_\_\_\_\_\_\_\_\_, turpmāk – Iepirkums, rezultātiem, noslēdz šādu līgumu, turpmāk – Līgums:

1. **Līguma priekšmets**
	1. Pasūtītājs uzdod, un Piegādātājs apņemas veikt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukta – Prece, piegādi Viļānu novada pašvaldības vajadzībām, atbilstoši Tehniskajā specifikācijā noteiktajām prasībām (Līguma pielikums Nr.1) un Piegādātāja iesniegtajam finanšu piedāvājumam (Līguma pielikums Nr.2), ievērojot Līgumā noteikto piegādes kārtību un termiņus.
	2. Piegādātājs apņemas piegādāt Preci Pasūtītājam ar savu transportu.
2. **Līguma izpildes termiņš**
	1. Piegādātājs piegādā Preci Pasūtītājam **viena mēneša** laikāno Līguma noslēgšanas dienas.
3. **Līguma cena un norēķinu kārtība**
	1. Līguma cena, ko Pasūtītājs samaksā Piegādātājam par piegādāto Preci, ir \_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_\_\_\_ centi), tajā skaitā pievienotās vērtības nodoklis, turpmāk – PVN, \_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_\_ centi). Līguma cena bez PVN – \_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_ euro un \_\_\_\_ centi). Cena par Preces vienību un tās piegādi noteikta Piegādātāja finanšu piedāvājumā (Līguma pielikums Nr.2).
	2. Pasūtītājs veic samaksu Piegādātājam par faktiski piegādāto Preci.
	3. Piegādātājs apliecina, ka Līguma cenā iekļauta Preces cena, Preces piegādes izdevumi, kā arī visi nodokļi un nodevas, kuru samaksa ir Piegādātāja pienākums.
	4. Pasūtītājs veic Līguma cenas samaksu Piegādātājam 30 (trīsdesmit) dienu laikā pēc Preces pieņemšanas – nodošanas akta abpusējas parakstīšanas, Preces īpašumtiesību reģistrācijas uz Pasūtītāja vārda un Piegādātāja rēķina saņemšanas.
	5. Visi maksājumi Piegādātājam Līguma ietvaros tiek veikti pārskaitījuma veidā uz Līgumā norādīto Piegādātāja norēķinu kontu.
4. **Preces pieņemšanas – nodošanas noteikumi**
	1. Piegādātājs piegādā Preci Piedāvājuma noteiktajā apjomā un saskaņā ar Līguma noteikumiem.
	2. Piegādātājs līdz ar Preces piegādi veic īpašumtiesību reģistrāciju uz Pasūtītāja vārda Valsts tehniskās uzraudzības aģentūrā.
	3. Piegādātājs piegādā Preci (adrese: Kultūras laukumā 1A, Viļānos) darba dienā darba laikā, ne vēlāk kā 2 (divas) dienas iepriekš saskaņojot piegādes veikšanu ar Līgumā norādīto Pasūtītāja pārstāvi. Par Preces nodošanas dienu tiek uzskatīta diena, kad Piegādātājs nodod Preci Pasūtītājam, vienlaicīgi veicot Preces īpašumtiesību reģistrāciju uz Pasūtītāja vārda, kā arī parakstot Preces pieņemšanas – nodošanas aktu.
	4. Līdz Preces pieņemšanai – nodošanai visus riskus par Preci uzņemas Piegādātājs.
	5. Pasūtītājs pēc Preces piegādes veic Preces pārbaudi. Pēc Preces pārbaudes Pasūtītājs un Piegādātājs paraksta Preces pieņemšanas – nodošanas aktu.
	6. Ja pieņemšanas – nodošanas laikā Precei tiek konstatēti kādi trūkumi (Precei ir ārēji vizuāli bojājumi, Prece nav kvalitatīva, neatbilst Līguma noteikumiem u.tml.), Pasūtītājs paraksta Preces pieņemšanas – nodošanas aktu ar atrunu par konstatētajām neatbilstībām. Prece uzskatāma par nodotu atbilstoši Līguma prasībām tikai tad, kad šie trūkumi/neatbilstības novērsti.
	7. Piegādātājs neatbild par Līguma saistību izpildes kavējumu, kas radies Pasūtītāja darbības vai bezdarbības rezultātā.
	8. Īpašuma tiesības uz Preci Pasūtītājam pāriet ar brīdi, kad tā tiek nodota Pasūtītājam, parakstot rēķinu un pieņemšanas – nodošanas aktu.
5. **Kvalitāte un garantija**
	1. Piegādātājs nodrošina Precei garantiju ne mazāk kā 6 (seši) mēneši no pieņemšanas – nodošanas akta parakstīšanas dienas. Piegādātājs garantē, ka Prece atbilst Latvijas Republikā spēkā esošajiem ekspluatācijas un kvalitātes standartiem.
	2. Garantijas laikā Piegādātājs nomaina nekvalitatīvās detaļas uz sava rēķina.
	3. Piegādātājs garantē pilnīgu piegādātās Preces atbilstību Preces ražotāja specifikācijai un apliecina, ka Prece atbilst vispārpieņemtām kvalitātes prasībām un ir lietošanas kārtībā.
	4. Gadījumā, ja tiek konstatēts Preces defekts, Piegādātājs novērš minēto defektu vai apmaina nekvalitatīvo vai bojāto Preci pret atbilstošas kvalitātes Preci. Preces ražošanas defektu novēršanu garantijas laikā Piegādātājs nodrošina uz sava rēķina un Preces bojājumus novērš ne vēlāk kā 15 (piecpadsmit) darba dienu laikā pēc Pasūtītāja vai tā pilnvarotās personas rakstiska paziņojuma saņemšanas.
	5. Piegādātājs neatbild par Preces defektu, ja tas radies Preces nepareizas ekspluatācijas dēļ.
	6. Piegādātājs nodod Pasūtītājam Preces garantijas dokumentu vienlaicīgi ar Preces pieņemšanas – nodošanas akta parakstīšanu.
6. **Pušu saistības un atbildība**
	1. Pasūtītāja saistības:
		1. Pasūtītājs apņemas veikt samaksu par Preci Līgumā noteiktajā termiņā un kārtībā;
		2. Pasūtītājs apņemas veikt Preces pieņemšanu Līgumā noteiktajā kārtībā;
		3. Pasūtītājam ir tiesības pārbaudīt piegādātās Preces kvalitāti un pieteikt pretenzijas, ja tā neatbilst Līguma noteikumiem;
		4. Pasūtītājam ir tiesības atteikties no nekvalitatīvas vai Līguma noteikumiem neatbilstošas Preces pieņemšanas.
	2. Piegādātāja saistības:
		1. Piegādātājs apņemas veikt Preces piegādi Līguma 2.1.punktā norādītajā termiņā;
		2. Piegādātājs apņemas piegādāt Preci kopā ar visiem Preces komplektācijā ietilpstošajiem piederumiem;
		3. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanas risku līdz tās nodošanai Pasūtītājam.
7. **Pušu atbildība**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies Puses vai tā darbinieku, kā arī šīs Puses Līguma izpildē iesaistīto trešo personu darbības rezultātā.
	2. Ja Piegādātājs no Pasūtītāja neatkarīgu iemeslu dēļ nepiegādā un neuzstāda Preci Līgumā paredzētajā termiņā, Piegādātājs maksā Pasūtītājam līgumsodu 0,1% (nulle, komats, viena procenta) apmērā no Līguma cenas par katru nokavēto dienu, bet ne vairāk kā 10% (desmit procentu) apmērā no Līguma cenas, ar nosacījumu, ka Pasūtītājs ir Piegādātāju brīdinājis par Preces piegādes kavējumu un Piegādātājs 15 (piecpadsmit) darba dienu laikā no brīdinājuma saņemšanas piegādi nav veicis.
	3. Ja Pasūtītājs neizpilda Līguma 3.4.punktā noteiktās saistības, Pasūtītājs maksā Piegādātājam līgumsodu 0,1% (nulle, komats, viena procenta) apmērā no nesamaksātās summas par katru nokavēto dienu, bet ne vairāk kā 10% (desmit procentu) apmērā no Līguma cenas, ar nosacījumu, ka Piegādātājs Pasūtītāju brīdinājis par nesamaksāto Līguma cenu un Pasūtītājs 15 (piecpadsmit) darba dienu laikā no brīdinājuma saņemšanas nav veicis maksājumu.
8. **Nepārvaramas varas apstākļi**
	1. Ja kāda Puse nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde vai eksporta aizliegums Preces piederumu ražotājvalstī, ja Puse tos nevarēja saprātīgi prognozēt un ietekmēt, saistību izpildes termiņš, Pusēm rakstiski vienojoties, tiek pagarināts par laiku, kas vienāds ar minēto nepārvaramas varas apstākļu izraisīto aizkavēšanos.
	2. Pusei, kurai kļuvis neiespējami izpildīt saistības nepārvaramas varas apstākļu dēļ, 3 (trīs) dienu laikā jāpaziņo otrai Pusei par šādiem nepārvaramas varas apstākļiem. Minētajam paziņojumam jāpievieno atzinums, kuru izsniegusi kompetenta institūcija un kas satur nepārvaramas varas apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz iespēju atsaukties uz nepārvaramas varas apstākļiem.
9. **Līguma darbības pirmstermiņa izbeigšana**
	1. Līgumu pirms termiņa var izbeigt tikai Līgumā noteiktajā kārtībā vai Pusēm savstarpēji vienojoties.
	2. Pasūtītājs ar rakstveida paziņojumu Piegādātājam par saistību neizpildīšanu var izbeigt Līgumu, ja:
		1. Piegādātājs 20 (divdesmit) dienu laikā no termiņa notecējuma nav piegādājis Preci Pasūtītājam;
		2. Piegādātājs piegādā nekvalitatīvu, Piedāvājumam vai Līguma noteikumiem neatbilstošu Preci, par ko sastādīts attiecīgs akts;
		3. tiek pasludināts Piegādātāja maksātnespējas process vai tiek uzsākts Piegādātāja likvidācijas process.
	3. Ja Līgums tiek izbeigts Līguma 9.2.2.apakšpunktā vai 9.5.punktā noteiktajā gadījumā, Pasūtītājs atgriež Piegādātājam saņemto Preci.
	4. Līguma 9.2. un 9.5.punktos minētā Līguma izbeigšana neierobežo Pušu tiesības uz zaudējumu atlīdzību un pielīgto līgumsodu.
	5. Gadījumā, ja Pasūtītājs nokavē Līguma cenas samaksas termiņu par 15 (piecpadsmit) kalendārajām dienām vai citādi traucē Piegādātājam veikt savu līgumsaistību izpildi, Piegādātājam ir tiesības ar ierakstītu vēstuli vai faksa paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu.
10. **Strīdu izskatīšanas kārtība**
	1. Visas domstarpības un strīdi, kas rodas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
	2. Ja Puses nespēj strīdu atrisināt savstarpēju pārrunu rezultātā, tas tiek nodots izskatīšanai tiesā spēkā esošo normatīvo aktu noteiktajā kārtībā, pēc Pasūtītāja juridiskās adreses.
11. **Līguma spēkā esamība**
	1. Līgums stājas spēkā ar brīdi, kad Puses to ir parakstījuši.
	2. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu to izbeidz vienpusēji.
12. **Pārējie noteikumi**
	1. Puses, savstarpēji vienojoties, ir tiesīgas izdarīt grozījumus Līgumā, saskaņā ar Publisko iepirkumu likuma noteikumiem. Ikviens Līguma grozījums tiek noformēts rakstveidā un abu Pušu parakstīts. Jebkuri grozījumi Līgumā kļūst par Līguma neatņemamu sastāvdaļu.
	2. Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem un ir jābūt nodotiem personīgi vai nosūtītiem pa faksu, ja Puse to atzīst, vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, faksa nosūtīšanas dienā vai ierakstītas vēstules saņemšanas dienā.
	3. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tā ne vēlāk kā 3 (trīs) dienu laikā rakstiski paziņo par to otrai Pusei.
	4. Pušu pilnvarotie pārstāvji, kas ir atbildīgi par Līguma izpildi un paraksta Preces pieņemšanas – nodošanas aktu:
		1. no Pasūtītāja puses – Saimniecības vadītājs Vasīlijs Arbidāns, tālruņa Nr. 26498494, e-pasts: novads@vilani.lv.
		2. no Piegādātāja puses – \_\_\_\_\_\_\_\_\_\_\_, tālruņa \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_.
	5. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	6. Līgumam ir 2 (divi) pielikumi, kas ir tā neatņemamas sastāvdaļas:
		1. pielikums Nr.1 – Tehniskā specifikācija uz \_\_ (\_\_\_\_\_\_) lapām.
		2. pielikums Nr.2 –Finanšu piedāvājums uz \_\_ (\_\_\_\_\_\_\_) lapas.
	7. Līgums sastādīts uz 4 (četrām) lapām, neieskaitot tā pielikumus, 2 (divos) eksemplāros, no kuriem viens eksemplārs glabājas pie Pasūtītāja, bet otrs – pie Piegādātāja. Abiem Līguma eksemplāriem ir vienāds juridiskais spēks.

13. Pušu rekvizīti un paraksti

|  |  |
| --- | --- |
| **Pasūtītājs:** | **Piegādātājs:**  |
| Viļānu novada pašvaldība | **\_\_\_\_\_\_\_\_\_\_\_\_\_\_\_\_\_\_\_\_\_\_** |
| Reģ. Nr. 90009114114 | Reģ.Nr. \_\_\_\_\_\_\_\_\_\_\_\_\_\_\_ |
| Kultūras laukums 1a,Viļāni,Viļānu novads, LV-4650 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| AS “ SWEDBANK”, bankas kods HABALV22 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts LV73HABA0551026165229 | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Domes priekšsēdētāja \_\_\_\_\_\_\_\_\_\_\_\_\_\_\_\_\_\_\_J. Ivanova | **\_\_\_\_\_\_\_\_\_\_\_\_\_\_\_\_\_\_** ./ / |

1. *Ja piedāvājumu iesniedz personu apvienība, šie lauki jāaizpilda par katru personu apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.* [↑](#footnote-ref-1)